Source: https://ficek.sk/predlzi-sa-prac-pomer-na-dobu-neurcitu-32846
Timestamp: 2020-01-28 00:38:50+00:00
Document Index: 4120540

Matched Legal Cases: ['§ 48', '§ 118', '§ 48', '§ 71', '§ 9', '§ 47', '§ 54', '§ 54']

[2020] Predĺži sa prac. pomer na dobu neurčitú ? | Právna Poradňa
Odpovedané dňa: 30. 1. 2018
Otázka: Predĺži sa prac. pomer na dobu neurčitú ?
Dobrý deň, rád by som vedel, či na predĺženie pracovného pomeru, ktorý bol na dobu určitú stačí zaslať na účet pracovníka zálohu na ďalší mesiac čo je môj prípad.
Odpoveď: Predĺži sa prac. pomer na dobu neurčitú ?
Základná právna úprava uvedenej problematiky je upravená v ust. Zákonníka práce ("ZP").
V zmysle ZP platí pre oblasť pracovného pomeru uzatvoreného na dobu určitú platí :
1./ Pracovný pomer sa zakladá písomnou pracovnou zmluvou medzi zamestnávateľom a zamestnancom, ak tento zákon neustanovuje inak. Jedno písomné vyhotovenie pracovnej zmluvy je zamestnávateľ povinný vydať zamestnancovi.
2./ V zmysle ust. § 48 ZP "pracovný pomer je dohodnutý na neurčitý čas, ak nebola v pracovnej zmluve výslovne určená doba jeho trvania alebo ak v pracovnej zmluve alebo pri jej zmene neboli splnené zákonné podmienky na uzatvorenie pracovného pomeru na určitú dobu. Pracovný pomer je uzatvorený na neurčitý čas aj vtedy, ak pracovný pomer na určitú dobu nebol dohodnutý písomne.
4./ Podľa § 118 ZP "zamestnávateľ je povinný poskytovať zamestnancovi za vykonanú prácu mzdu. Mzda je peňažné plnenie alebo plnenie peňažnej hodnoty (naturálna mzda) poskytované zamestnávateľom zamestnancovi za prácu. Mzda sa vypláca vo výplatných termínoch dohodnutých v pracovnej zmluve alebo v kolektívnej zmluve. Medzi výplatnými termínmi môže zamestnávateľ poskytovať preddavok na mzdu v dohodnutých termínoch. "
Toľko v stručnosti ZP.
1./ V otázke sa pýtate, či dôjde k predĺženiu PP na tom skutkovom základe, že Vám bude vyplatená záloha mzdy na nasledujúci mesiac, čím zrejme myslíte mesiac, kedy už podľa terajšej pracovnej zmluvy by ste nemali byť v pracovnom pomere.
K tomu uvádzame nasledovné :
Z ust. ZP vyplýva spôsob skončenia PP na dobu určitú z ustanovení § 48 a 71 ZP (viď vyššie).
Ak vychádzame z toho, že ZP v ust. § 71 používa pojem "s vedomím zamestnávateľa", tu treba citovať ust. § 9 ZP , kde je rozoberaná problematika pojmu zamestnávateľ , poverení zamestnanci, vedúci zamestnanci a to nasledovne :
" V pracovnoprávnych vzťahoch robí právne úkony za zamestnávateľa, ktorý je právnická osoba, štatutárny orgán alebo člen štatutárneho orgánu; zamestnávateľ, ktorý je fyzická osoba, koná osobne. Namiesto nich môžu robiť právne úkony aj nimi poverení zamestnanci. Iní zamestnanci zamestnávateľa, najmä vedúci jeho organizačných útvarov, sú oprávnení ako orgány zamestnávateľa robiť v mene zamestnávateľa právne úkony vyplývajúce z ich funkcií určených organizačnými predpismi.
Vedúci zamestnanci zamestnávateľa sú zamestnanci, ktorí sú na jednotlivých stupňoch riadenia zamestnávateľa oprávnení určovať a ukladať podriadeným zamestnancom zamestnávateľa pracovné úlohy, organizovať, riadiť a kontrolovať ich prácu a dávať im na ten účel záväzné pokyny."
Sme toho názoru, že vyplatenie preddavku na mzdu na ďalšie obdobie nezakladá predĺženie PP na dobu neurčitú a že zamestnanec Vášho zamestnávateľa, ktorý vykonáva predmetné práce - poukazovanie mzdy resp. preddavku, má vedomosť o tom, že PP je na dobu určitú a tým by porušil aj povinnosti vyplývajúce z jeho pracovnej náplne podľa ust. § 47 ZP. Zo strany predmetného zamestnanca by došlo týmto k porušeniu pracovných povinností a zrejme aj k následkom vyplývajúcim z ust. ZP.
Je potrebné vychádzať aj z toho, na akej stupnici v hierarchii zamestnancov u zamestnávateľa sa Vy nachádzate a teda, či Vašim nadriadeným nie je priamo štatutárny orgán, resp. zamestnanec poverený zamestnávateľom v pracovnoprávnych veciach.
Riešenie veci priamou cestou by bolo zrejme najlepšie, nakoľko aj následne môže dôjsť k ukončeniu prac. pomeru v zmysle ust. ZP.
Podotázka: Predĺži sa prac. pomer na dobu neurčitú ? (Pracovné právo)
Dobrý deň, môže zamestnávateľ zmeniť pracovnú zmluvu na dobu neurčitú, dodatkom podľa § 54 na dobu určitú. Bez môjho súhlasu, a keď to nepodpíšem čo nastane. Ďakujem.
podľa § 54 Zákonníka práce Dohodnutý obsah pracovnej zmluvy možno zmeniť len vtedy, ak sa zamestnávateľ a zamestnanec dohodnú na jeho zmene. Zamestnávateľ je povinný zmenu pracovnej zmluvy vyhotoviť písomne.
Aj dohoda o forme pracovného pomeru, teda dobe, na ktorú sa uzatvára, je obsahom pracovnej zmluvy, a preto na jeho zmenu je potrebná dohoda oboch strán. Dohoda musí byť uzavretá dobrovoľne, slobodne a vážne. Nikto Vás nemôže nútiť podpísať takýto dodatok, ak nechcete. Ak nepodpíšete dodatok, tak prac. pomer ostane stále na dobu neurčitú.